Virallinen lehti nro L 303 , 06/11/1997 s. 0026 - 0029



EFTAN VALVONTAVIRANOMAISEN SUOSITUS N:o 167/97/COL annettu 17 päivänä kesäkuuta 1997, vuoden 1997 yhteensovitetusta tarkastusohjelmasta tiettyjen kasviperäisten tuotteiden, hedelmät ja vihannekset mukaan lukien, torjunta-ainejäämien enimmäismäärien noudattamisen varmistamiseksi EFTAN VALVONTAVIRANOMAINEN, joka ottaa huomioon ETA-sopimuksen ja erityisesti sen 109 artiklan ja pöytäkirjan 1, ottaa huomioon valvontaviranomaisen ja tuomioistuimen perustamisesta tehdyn sopimuksen ja erityisesti sen 5 artiklan 2 kohdan b alakohdan ja pöytäkirjan 1, ottaa huomioon ETA-sopimuksen liitteessä II olevan XII luvun 54 kohdassa tarkoitetun, torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun säädöksen (neuvoston direktiivin 90/642/ETY, sellaisena kuin se on muutettuna), sellaisena kuin se on mukautettuna ETA-sopimuksen pöytäkirjalla 1 (jäljempänä `säädöksen`), ja erityisesti sen 4 artiklan 3 kohdan, on kuullut EFTAn valvontaviranomaista avustavaa EFTAn elintarvikekomiteaa, sekä katsoo, että säädöksen 4 artiklan 2 kohdan mukaan EFTA-valtoiden on 1 päivään elokuuta 1996 mennessä toimitettava EFTAn valvontaviranomaiselle kaikki tarvittavat tiedot kansallisten tarkastusohjelmien toteuttamisesta vuonna 1995 mainitun direktiivin liitteessä II torjunta-ainejäämille vahvistettujen enimmäismäärien noudattamisen varmistamiseksi; valvontaviranomainen on saanut joitakin tietoja, jotka vastaavat tätä vaatimusta, säädöksen 4 artiklan 1 kohdassa EFTA-valtiot velvoitetaan laatimaan suunnitelmat niiden tarkastusten luonteesta ja toistumistiheydestä, jotka tehdään torjunta-ainejäämien enimmäismääristä laaditun luettelon noudattamisen varmistamiseksi, EFTAn valvontaviranomaisella ei ollut käytettävissään riittävästi tietoja, jotta olisi voitu saada täydellinen yleiskäsitys toimista, jotka EFTA-valtiot ovat toteuttaneet vuonna 1995 torjunta-ainejäämien valvomiseksi, tai jotta olisi voitu tehdä laaja-alainen arvio EFTA-valtioiden valvontasuunnitelmista vuodeksi 1997; käytettävissä on kuitenkin riittävästi tietoa torjunta-aineiden ja tuotteiden erityisiä yhdistelmiä koskevan valvontaohjelman yhteensovittamiseksi Euroopan talousalueella; tämä on kolmas yhteensovitettu erityisohjelma, jota suositetaan, ja EFTA-valtioiden toimivaltaisten viranomaisten suunnittelutyön kannalta on tärkeää, että ilmoitetaan ne tuotteet, jotka on tarkoitus sisällyttää tulevien vuosien yhteensovitettuihin erityisohjelmiin; yleensä kestää kolme vuotta, ennen kuin tuote voidaan sisällyttää yhteensovitettuun erityisohjelmaan uudelleen, kansallisten ja yhteensovitettujen tarkastusohjelmien olisi vuonna 1997 kohdistuttava niiden tiettyjen torjunta-aineiden jäämiin, joiden yhdenmukaistetuista enimmäismääristä on luettelot säädöksen liitteessä II, sellaisena kuin se on muutettuna, on yhä tarpeellista antaa suositukset niitä torjunta-ainejäämien tarkastuksia koskevista yleisistä perussäännöksistä, jotka EFTA-valtioiden on tehtävä vuonna 1997, jotta varmistettaisiin torjunta-ainejäämien vahvistettujen enimmäismäärien noudattaminen ja edistettäisiin Euroopan talousalueen moitteetonta toimintaa, on tärkeää, että EFTA-valtiot antavat tietoja niistä kansallisista laadunvarmistusmenetelmistä, joita on sovellettu näytteenottoon ja torjunta-ainejäämien määrien analysointiin, jotta näitä tietoja voitaisiin käyttää myöhempien keskustelujen lähtökohtana, lisäksi olisi eduksi, jos EFTAn valvontaviranomainen saisi tulevien suositusten laatimista varten ennakkotietoja ohjelmista joita EFTA-valtiot ovat suunnitelleet vuodeksi 1998 niiden torjunta-ainejäämien enimmäismäärien valvomiseksi, joista säädetään edellä mainitussa säädöksessä, tarkastukset ja pistokokeet, jotka EFTA-valtioiden on tehtävä varmistaakseen niiden torjunta-ainejäämien enimmäismäärien noudattamiseen, joista säädetään direktiivin 90/642/ETY 1 artiklan 1 kohdassa tarkoitetussa luettelossa, olisi tehtävä seuraavissa säädöksissä olevien vaatimusten mukaisesti; ETA-sopimuksen liitteessä II olevan XII luvun 20 kohdassa tarkoitettu, yhteisön näytteenottomenettelyistä hedelmien ja vihannesten torjunta-ainejäämien virallisessa tarkastuksessa annettu säädös (komission direktiivi 79/700/ETY); ETA-sopimuksen liitteessä II olevan XII luvun 37 kohdassa tarkoitettu, elintarvikkeiden tarkastuksessa tarvittavien yhteisön näytteenottomenettelyjen ja analyysimenetelmien käyttöön ottamisesta annettu säädös (neuvoston direktiivi 85/591/ETY); ETA-sopimuksen liitteessä II olevan XII luvun 50 kohdassa tarkoitettu, virallisesta elintarvikkeiden tarkastuksesta annettu säädös (neuvoston direktiivi 89/397/ETY) ja ETA-sopimuksen liitteessä II olevan XII luvun 54 n kohdassa tarkoitettu, virallista elintarvikkeiden tarkastusta koskevista lisätoimenpiteistä annettu säädös (neuvoston direktiivi 93/99/ETY), Liechtensteinin on saatettava voimaan ETA-sopimuksen liitteessä II olevassa XII luvussa tarkoitettujen säädösten säännökset 1 päivään tammikuuta 2000 mennessä; Liechtensteinin on kuitenkin ollut määrä tehdä parhaansa saattaakseen mainitussa luvussa tarkoitetut säännökset voimaan 1 päivään tammikuuta 1997 mennessä; sen vuoksi tämä vuodeksi 1997 annettava suositus koskee myös Liechtensteinia, suosituksessa, jonka Euroopan komissio antoi 2 päivänä joulukuuta 1996 vuoden 1997 yhteensovitetusta tarkastusohjelmasta tiettyjen kasviperäisten tuotteiden, hedelmät ja vihannekset mukaan lukien, torjunta-ainejäämien enimmäismäärien noudattamisen varmistamiseksi, suositetaan, että Euroopan unionin jäsenvaltiot noudattaisivat vastaavanlaista ohjelmaa, ON ANTANUT TÄMÄN SUOSITUKSEN: Suositetaan, että Islanti, Liechtenstein ja Norja: 1) ottavat vuoden 1997 erityistoimena näytteitä liitteessä mainittujen tuotteiden ja torjunta-ainejäämien yhdistelmistä ja analysoivat ne pyrkien ottamaan viisikymmentä näytettä kustakin tuotteesta siten, että näytteiden määrä kuvaa asianmukaisella tavalla jäsenvaltion, ETAn ja kolmansien maiden osuutta EFTA-valtioiden markkinoista, sekä ilmoittavat viimeistään 1 päivänä elokuuta 1998 tulokset sekä käytetyt analyysimenetelmät, saavutetut ilmoitustasot ja laadunvarmistusmenetelmät, 2) toimittavat EFTAn valvontaviranomaiselle 1 päivään elokuuta 1997 mennessä kaikki säädöksen 4 artiklan 2 kohdassa vaaditut tiedot vuoden 1996 valvontatoimesta, jotta torjunta-ainejäämien enimmäismäärien noudattaminen voitaisiin varmistaa ainakin pistokokein, ja toimittavat erityisesti seuraavat tiedot: 2.1) vuoden 1996 erityistoimen tulokset, kuten vuoden 1996 yhteensovitetusta tarkastusohjelmasta tiettyjen kasviperäisten tuotteiden, hedelmät ja vihannekset mukaan lukien, torjunta-ainejäämien enimmäismäärien noudattamisen varmistamiseksi annetun EFTAn valvontaviranomaisen suosituksen N:o 85/96/COL 5 kohdassa säädetään, 2.2) direktiivin 90/642/ETY liitteessä II lueteltuja torjunta-aineita koskevien kansallisten ohjelmiensa tulokset suhteessa yhdenmukaistettuihin enimmäismääriin ja, jos niitä ei ole vielä vahvistettu Euroopan talousalueella, suhteessa voimassa oleviin kansallisiin enimmäismääriin, 2.3) otettujen näytteiden määrän ja tehtyjen analyysien osalta perusteet, joiden mukaan niiden kansalliset ohjelmat on laadittu, 2.4) perusteet, joiden mukaan ilmoitustasot on määritelty ja vahvistettu, 2.5) laadunvarmistusmenetelmät, joita on sovellettu näytteenottoon tuotteista, tai aikaisempina vuosina ilmoitettuihin menetelmiin tehdyt muutokset, 2.6) yksityiskohtaiset tiedot niiden laboratorioiden direktiivin 93/99/EY 3 artiklan mukaisesta hyväksynnästä, joissa analyysit tehdään, ja niissä tapauksissa, joissa hyväksyntää ei ole vielä annettu, perusteet, joita on käytetty, kun laadunvarmistusmenetelmät on luotu kyseisissä laboratorioissa, 3) lähettävät EFTAn valvontaviranomaiselle 1 päivään heinäkuuta 1997 mennessä vuodeksi 1998 ja mahdollisesti myös sitä seuraaviksi vuosiksi suunnittelemansa kansallisen ohjelman niiden torjunta-ainejäämien enimmäismäärien valvomiseksi, joista säädetään direktiivissä 90/642/ETY. 4) Tämä suositus on osoitettu Islannille, Liechtensteinille ja Norjalle. Tehty Brysselissä 17 päivänä kesäkuuta 1997. Valvontaviranomaisen puolesta Puheenjohtaja Knut ALMESTAD LIITE Tämän suosituksen 1 kohdassa vahvistetut vuoden 1997 erityisohjelmassa valvottavat jäämien enimmäismäärät >TAULUKON PAIKKA>